**PASKAIDROJUMA RAKSTS**

**Gulbenes novada domes 2025.gada \_\_.janvāra saistošajiem noteikumiem Nr. \_\_ “Grozījums Gulbenes novada pašvaldības domes 2024.gada 25.aprīļa saistošajos noteikumos Nr.7 “Par pašvaldības nodevām Gulbenes novadā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Suņu un kaķu reģistrēšanas (uzskaites) kārtību Gulbenes pilsētas administratīvajā teritorijā nosaka Gulbenes novada pašvaldības domes 2012.gada 27.decembra saistošie noteikumi Nr. 27 “Par dzīvnieku turēšanas noteikumiem Gulbenes pilsētā”. Šo saistošo noteikumu izdošanas tiesiskais pamats ir likums “Par pašvaldībām”, likums “Par nodokļiem un nodevām”, kā arī Ministru kabineta 2006.gada 4.aprīļa noteikumi Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai”. 2023.gada 1.janvārī spēkā stājās Pašvaldību likums un spēku zaudēja likums “Par pašvaldībām”, tāpat 2024.gada 1.jūlijā stājās spēkā jaunie Ministru kabineta noteikumi Nr.411 “Mājas (istabas) dzīvnieku labturības un aizsardzības noteikumi”, savukārt spēku zaudēja Ministru kabineta 2006.gada 4.aprīļa noteikumi Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai”, kā rezultātā Gulbenes novada pašvaldības domes 2012.gada 27.decembra saistošie noteikumi Nr.27 “Par dzīvnieku turēšanas noteikumiem Gulbenes pilsētā” zaudējuši spēku.  Ņemot vērā minēto, nepieciešams izdarīt atbilstošus grozījumus Gulbenes novada pašvaldības domes 2024.gada 25.aprīļa saistošajos noteikumos Nr.7 “Par pašvaldības nodevām Gulbenes novadā” un svītrot V.nodaļu, kas paredz nodevu par suņu un kaķu turēšanu Gulbenes pilsētā.  Ievērojot aprakstīto situāciju, ir sagatavots attiecīgs grozījums Gulbenes novada pašvaldības domes 2024.gada 25.aprīļa saistošajos noteikumos Nr.7 “Par pašvaldības nodevām Gulbenes novadā” (turpmāk – Saistošie noteikumi). |
| 2. Fiskālā ietekme uz pašvaldības budžetu | Saistošo noteikumu īstenošana neatstās vērā ņemamu fiskālo ietekmi uz pašvaldības budžetu. Pēdējo trīs gadu laikā nodeva par suņu un kaķu turēšanu Gulbenes pilsētā tika samaksāta kopā šādā apmērā:   1. 2022. gads - 39.00 EUR; 2. 2023. gads - 34,14 EUR; 3. 2024. gads - 31.29 EUR. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav;  3.2. ietekme uz vidi – nav;  3.3. ietekme uz iedzīvotāju veselību – nav;  3.4. ietekme uz uzņēmējdarbības vidi pašvaldības teritorijā – nav;  3.5. ietekme uz konkurenci – nav. |
| 4. Ietekme uz administratīvajām procedūrām un to izmaksām | Īstenojot Saistošo noteikumu prasības, turpmāk netiks iekasēta nodeva par suņu un kaķu turēšanu, proti, Gulbenes novada pašvaldības policija, kas veic šī jautājuma kontroli, turpmāk nekontrolēs minētās nodevas samaksas faktu. |
| 5. Ietekme uz pašvaldības funkcijām un cilvēkresursiem | Saistošo noteikumu īstenošanā nav nepieciešami papildus pašvaldības cilvēkresursi. |
| 6. Informācija par izpildes nodrošināšanu | Saistošo noteikumu izpildē pašvaldībā netiks veidotas jaunas institūcijas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajai daļai, lai informētu sabiedrību par Saistošiem noteikumiem un dotu iespēju izteikt viedokli, Saistošie noteikumi no 2025.gada 13.janvāra līdz 2025.gada 26.janvārim tika publicēts pašvaldības tīmekļvietnē https://www.gulbene.lv/lv sadaļā “Saistošie noteikumi - projekti”. |

Gulbenes novada pašvaldības domes priekšsēdētājs A. Caunītis